Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,			       19.märts 2008 nr 223

Detailplaneeringu kehtestamine
(Lihula mnt 1, 3, 5, Kuuse 1, 
Tallinna mnt 2, 4, 6, ja lähiala, Haapsalu)

Haapsalu Linnavalitsus algatas Lihula mnt 1, 3, 5, Kuuse 1, Tallinna mnt 2, 4, 6 ja lähiala  detailplaneeringu 23.05.2006 korraldusega nr 414. Planeeringu eesmärk oli korrigeerida kruntide piire, ehitusõigust, liiklus- ja parkimiskorraldust planeeritaval alal. Planeering vastab üldplaneeringule.
On muudetud Lihula mnt 1, 3 ja Kuuse tn 1 kruntide piire, planeeritud juurdeehitused Lihula mnt 3 krundil asuvale olemasolevale ärihoonele, korrastatud õuealade kasutust.
Planeeringu menetluse käigus korraldati avalikud arutelud 19.09.2006, 17.10.2006 ja koosolek Lihula mnt 3 omanikega 5.10.2007.
Nõuetekohaselt kooskõlastatud planeering võeti vastu Haapsalu Linnavalitsuse 30.01.2008 korraldusega nr 89. Planeeringu avalik välja panek toimus 09.-23.02.2008 linnavalitsuse fuajees. Avalikustamise ajal parandusettepanekuid linnavalitsusele ei esitatud. 
Juhindudes Haapsalu põhimääruse § 35 lg 1 p 2, kohaliku omavalitsuse korralduse seaduse § 6 lg 3 p 1, § 30 lg 1 p 3, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Lihula mnt 1, 3, 5, Kuuse 1, tallinna mnt 2, 4, 6 ja lähiala detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks ehitus- ja planeerimisosakonnale (A. Joost), linnageodeedile (V.Vapper) korralduse koopia üleandmisega allkirja vastu.
5.	Korraldus jõustub teatavakstegemisest.
6.	Korraldus  avalikustada väljapanekuga linnavalitsuse fuajees.

7.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Martin Schwindt
Aselinnapea linnapea ülesannetes				Erko Kalev
				Linnasekretär